

ZAPISNIK

[bookmark: _Hlk80603438]9. sjednice Vijeća Mjesnog odbora „Knez Mislav“ održane dana 17. veljače 2022. s početkom u 16:30 sati u prostorijama Mjesnog odbora „Knez Mislav“, Domagojeva 8

NAZOČNI ČLANOVI VIJEĆA: Iva Janeš, Vera Krnajski Hršak, Andrea Nothig Šarić, Žarka Rogić, Kristina Vačevski 
Predsjednica Vijeća Mjesnog odbora „Knez Mislav“ Žarka Rogić (dalje u tekstu: predsjednica Vijeća) predsjedava sjednicom. Budući da postoji kvorum, odluke su pravovaljane.
Zapisnik 8. sjednice Vijeća Mjesnog odbora „Knez Mislav“ održane dana 20. siječnja 2022. jednoglasno je prihvaćen.
Predsjednica Vijeća predlaže nadopunu dnevnog reda slijedećim točkama:
1. Izvješće o radu Vijeća Mjesnog odbora „Knez Mislav“ za 2021. godinu
2. Program rada Vijeća Mjesnog odbora „Knez Mislav“ za 2022. godinu
3. Korištenje prostora Mjesnog odbora “Knez Mislav 
4. Popravak tramvajske pruge u Ul. kneza Mislava od broja 14 do križanja s Križaničevom ulicom.
Prijedlog predsjednice Vijeća, bez rasprave, jednoglasno se prihvaća te se utvrđuje sljedeći

DNEVNI RED:

1. [bookmark: _Hlk98461161]Izvješće o radu Vijeća Mjesnog odbora „Knez Mislav“ za 2021. godinu
1. [bookmark: _Hlk98462302]Program rada Vijeća Mjesnog odbora „Knez Mislav“ za 2022. godinu
1. Donošenje financijskog plana Mjesnog odbora "Knez Mislav" za 2022.
1. Donošenje plana malih komunalnih akcija Mjesnog odbora "Knez Mislav" u 2022.
1. Korištenje prostora Mjesnog odbora “Knez Mislav 
1. Popravak tramvajske pruge u Ul. kneza Mislava od broja 14 do križanja s Križaničevom ulicom.
1. Problem parkiranja na području Mjesnog odbora "Knez Mislav"
1. Pitanja i prijedlozi 

AD 1. Izvješće o radu Vijeća Mjesnog odbora „Knez Mislav“ za 2021. godinu
Vijeće bez rasprave jednoglasno usvaja
                                                    IZVJEŠĆE O RADU
Vijeća mjesnog odbora „Knez Mislav“ za 2021. godinu
UVODNE NAPOMENE:
U 2021. godini  Vijeće Mjesnog odbora ukupno je održano 11 sjednica, od toga 4 u starom sazivu i 7 u novom sazivu.
Osnovne djelatnosti bile su usmjerene na poboljšanje infrastrukturnih problema, donošenje akata Vijeća i sudjelovanje u donošenju odluka Skupštine Grada, gradonačelnika i gradskih upravnih tijela.
Vijeće je donoseći zaključke nastojalo što uspješnije pridonositi rješavanju problema svih građana na svom području. Na sjednicama se raspravljalo o različitim problemima i prijedlozima koje su davala vijeća mjesnih odbora, građani, udruge građana i institucije kao što su škole, dječji vrtići i slično. 

PREDSJEDNICA VIJEĆA
Predsjednica je redovito sazivala sjednice Vijeća, predlagala dnevni red i predsjedavala na svim sjednicama. Usko je surađivala s predsjednikom Gradske četvrti Donji grad u sastavljanju dnevnog reda, te prisustvovala sastancima koordinacije za rad Vijeća mjesnih odbora. 

POTPREDSJEDNICA VIJEĆA
Pomagala je predsjednici Vijeća, te obavljala i  sve poslove koji su joj se povjerili. Sudjelovala  je u pripremi prioriteta za 2022. godinu.

ČLANICE VIJEĆA
Članice Vijeća svoj rad su realizirale prvenstveno putem sjednica Vijeća na koje su se redovito odazivale, u prosjeku 5 članova od ukupno pet.
Članice Vijeća su na sjednicama raspravljale i izjašnjavale se o svim pitanjima koja su bila na dnevnom redu, davale su razne inicijative, prijedloge i postavljale pitanja radi poboljšanja života građana na svom području.

ZAKLJUČNE OCJENE
Vijeće je u radu nastojalo što je moguće više detektirati i riješiti probleme na svom području. 

Ad 2. Program rada Vijeća Mjesnog odbora „Knez Mislav“ za 2022. godinu
Vijeće bez rasprave jednoglasno usvaja

PROGRAM RADA 
Vijeća Mjesnog odbora „Knez Mislav“ za 2022. godinu

Na temelju Poslovnika i Pravila Vijeća Mjesnog odbora „Knez Mislav“, te sukladno Statutu Grada Zagreba, svoj program za 2022. godinu Vijeće temelji na najaktualnijim komunalnim potrebama za poboljšanje standarda građana sa područja Mjesnog odbora „Knez Mislav“.
Vijeće je Programom rada obvezno:  
1. Donijeti financijski plan za 2022.  
1. Plana malih komunalnih akcija 2022. 
1. Godišnji izvještaj o izvršenju financijskog plana za 2021.
1. Izvješće o radu Vijeće Mjesnog odbora „Knez Mislav“ za 2021. 
1. Programa rada Vijeća Mjesnog odbora „Knez Mislav“ za 2022. 
1. Pratiti realizaciju Plana komunalnih aktivnosti i Programa održavanja komunalne infrastrukture  
1. Raspravljati i donositi zaključke na osnovi zahtjeva građana 
1. Raspravljati i donositi mišljenja o prijedlozima akata o kojima  gradonačelnik, Gradska skupština, gradski uredi  i vijeće gradske četvrt, traže mišljenje vijeća mjesnog odbora

Program rada Vijeće Mjesnog odbora „Knez Mislav“ temelji se i na kontinuitetu svih prethodnih aktivnosti mjesnoga odbora i zahtjevima građana.
 Prema navedenom Vijeće će Programom rada: 
1. u što većoj mjeri pridonijeti kvalitetnijem razvoju i radu mjesnog odbora;
1. pomoći u održavanju, opremanju i obnovi prostora mjesnog odbora;
1. podržavati realizaciju različitih aktivnosti programa udruga i udruženja građana;
1. sustavno prikupljati i obrađivati, te učiniti dostupnim sve podatke o Mjesnom odboru, kao nužnu pretpostavku za utjecaj građana i njihovih predstavničkih tijela na razvoj mjesnog odbora (posebice uređenja naselja, održavanje komunalnog reda i zaštite okoliša, djelovanja javnih službi itd.), rješavanju  prometa na mjesnom odboru, kao i prometa u mirovanju;
1. nastojati kvalitetnije i temeljitije informirati građane o svim aktivnostima na području mjesnog odbora 
1. predlagati izvođenja većih zahvata na objektima komunalne infrastrukture, kao i izgradnju drugih javnih objekata (vrtići, škole, javne garaže, sportske dvorane), a koje nije moguće financirati sredstvima kojima raspolaže mjesni odbor 
1. inicirati izradu Programa kulturnih aktivnosti na području mjesnog odbora u suradnji sa Vijećem Gradske četvrti Donji grad, te osigurati prostore i druge uvjete za njihovu realizaciju. 
Realizacija navedenog Programa rada ovisiti će o:
· sudjelovanju članova vijeća u radu;
· izvršenju proračuna Grada Zagreba;
· suradnji s nadležnim tijelima Gradske uprave Zagreba;
· suradnji s Vijećem Gradske četvrti Donji grad;
· suradnji građana Gradske četvrti Donji grad.

AD 3. Donošenje financijskog plana Mjesnog odbora "Knez Mislav" za 2022.
Vijeće bez rasprave jednoglasno usvaja

FINANCIJSKI PLAN
Mjesnog odbora ''Knez Mislav'' za 2022.

Članak 1.
Financijski plan Mjesnog odbora ''Knez Mislav'' za 2022. (dalje u tekstu: Plan) sastoji se od:

PRIHODA:										383.200,00
RASHODA:										383.200,00

	Članak 2.

	Prihodi i rashodi iz članka 1. Plana su:

	

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	383.200,00

	6711
	PRIHODI ZA FINANCIRANJE RASHODA POSLOVANJA
	383.200,00

	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	383.200,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	307.000,00

	 
	ODRŽAVANJE JAVNIH ZELENIH POVRŠINA
	102.000,00

	 
	ODRŽAVANJE NERAZVRSTANIH CESTA
	205.000,00

	3291
	NAKNADE ČLANOVIMA VIJEĆA MJESNOG ODBORA
	72.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	4.200,00



Članak 3.
Naredbodavac za izvršenje Plana je pročelnica  Gradskog ureda za mjesnu samoupravu, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora.

Ad 4. Donošenje plana malih komunalnih akcija Mjesnog odbora "Knez Mislav" u 2022.
Vijeće bez rasprave jednoglasno usvaja

PLAN MALIH KOMUNALNIH AKCIJA
Mjesnog odbora ''Knez Mislav'' u 2022.

1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora ''Knez Mislav'' (u daljnjem tekstu: Mjesni odbor), a kojima se osigurava obavljanje komunalnih djelatnosti:
	- održavanja javnih zelenih površina i
	- redovitog održavanja nerazvrstanih cesta.

2. Plan je izrađen u skladu s planiranim prihodima i primicima te utvrđenim rashodima i izdacima u Proračunu Grada Zagreba za 2022. i Financijskom planu Mjesnog odbora za 2022., a na temelju godišnjih operativnih planova i programa nositelja komunalnih djelatnosti u Gradu Zagrebu, za koje se dio sredstava osigurava u ovom planu.

3. Planirana sredstva za financiranje ovog plana u iznosu od ukupno 307.000,00 kuna raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	102,000,00

	3.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	205,000,00

	Ukupno
	307,000,00




4. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
Ovaj plan odnosi se na poslove održavanja 11.061 m² uređenih javnih zelenih površina na području Mjesnog odbora.

5. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:
	5.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	5.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	5.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
	Ovaj plan odnosi se na poslove redovnog održavanja 23.608 m² nerazvrstanih cesta na području Mjesnog odbora.
	Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:
	- 70 % ili 143,000,00 kuna za asfalterski program i
	- 30 % ili 62,000,00 kuna za ostale poslove redovnog održavanja.

6. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.

7. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.

8. Sredstva za provedbu ovog plana osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2022. i ovim planom, a prema načelima štednje i racionalnog korištenja sredstava.

9. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Donji grad u 2022.

AD 5. Korištenje prostora Mjesnog odbora “Knez Mislav”
Vijeće Mjesnog odbora razmotrilo je zaprimljene zamolbe za privremeno korištenje prostora Mjesnog odbora Knez Mislav slijedećih podnositelja:
· Razvojno integrativnog klupka IgrArt,
· Skupine žena treće dobi
Slijedom provedene rasprave Vijeće Mjesnog odbora „Knez Mislav“ jednoglasno prihvaća zamolbe.

Vijeće Mjesnog odbora „Knez Mislav“ donosi sljedeće zaključke:

                                              Z A K L J U Č A K

l.  Razvojno integrativnom klupku IgrArt odobrava se povremeno korištenje dvorane u objektu mjesne samouprave, Zagreb, Kneza Borne 9,  utorkom od 17:30 do 20:00 i subotom od 9:00 do 14:00 sati.

2.  Prostor iz točke 1. ovog zaključka koristit će Razvojno integrativno klupko IgrArt, bez naknade.

3. Razvojno integrativno klupko IgrArt se obvezuje sa prostorom prilikom korištenja postupati sa pažnjom dobrog gospodara.

4. O povremenom korištenju prostora iz točke l. ovog zaključka Gradski ured za mjesnu samoupravu, civilnu zaštitu i sigurnost  izdat će odobrenje o korištenju, a u skladu s ovim zaključkom. 


                                              Z A K L J U Č A K

l.  Skupini žena treće dobi odobrava se povremeno korištenje dvorane u objektu mjesne samouprave, Zagreb, Kneza Borne 9,  srijedom od 13:30 do 15:00 sati..

2.  Prostor iz točke 1. ovog zaključka koristit će Skupina žena treće dobi bez naknade.

3. Skupina žena treće dobi se obvezuje sa prostorom prilikom korištenja postupati sa pažnjom dobrog gospodara.

4. O povremenom korištenju prostora iz točke l. ovog zaključka Gradski ured za mjesnu samoupravu, civilnu zaštitu i sigurnost izdat će odobrenje o korištenju, a u skladu s ovim zaključkom. 

[bookmark: _Hlk98463528][bookmark: _Hlk98463329]AD 6. Popravak tramvajske pruge u Ul. kneza Mislava od broja 14 do križanja s Križanićevom ulicom.
Slijedom primjedbi građana o stanju pruge u Ul. kneza Mislava od broja 14 do križanja s Križanićevom ulicom zbog čega se pojačala buka i počinju se osjećati vibracije u okolnim zgradama, te uvidom samog mjesta, Vijeće Mjesnog odbora „Knez Mislav“ donosi sljedeći

ZAKLJUČAK


1. Vijeće Mjesnog odbora „Knez Mislav“ uočilo je potrebu za sanacijom tramvajske pruge u Ul. kneza Mislava od broja 14 do križanja s Križanićevom ulicom.

2. Vijeće Mjesnog odbora „Knez Mislav“ traži od ZET-a sanaciju tramvajske pruge i pripadajuće kolne opreme u Ul. kneza Mislava.

3. Ovaj se zaključak dostavlja Vijeću Gradske četvrti Donji grad, Zagrebačkom električnom tramvaju d.o.o. i Gradskom uredu za obnovu, izgradnju, prostorno uređenje, graditeljstvo, komunalne poslove i promet.

AD 7. Problem parkiranja na području Mjesnog odbora "Knez Mislav"
Na traženje predsjednika Vijeća Gradske četvrti Donji grad vijećnice su izvršile brojanje i kategorizaciju parkirnih mjesta na području Mjesnog odbora „Knez Mislav“.

Zaključak je da su u Draškovićevoj Ulici i u Ul. kneza Mislava brojna mjesta zauzeta terasama ugostiteljskih objekata. Problem parkiranja postaje sve veći o čemu svjedoče i građani svojim primjedbama.
Na temelju učinjenog kao i zaprimljenog prijedloga građana L.T. Vijećnice nakon rasprave  jednoglasno donose slijedeći 

ZAKLJUČAK

o prenamjeni parkirnih mjesta na području Mjesnog odbora „Knez Mislav“

1. Vijeće Mjesnog odbora „Knez Mislav“ traži od Vijeća Gradske četvrti Donji grad pokretanje postupka prenamjene pet (5) parkirnih mjesta od ukupno deset (10) parkirnih mjesta rezerviranih za taxi službu u Ul. kneza Borne u parkirna mjesta za građane.

2. Ovaj zaključak će biti dostavljen Vijeću Gradske četvrti Donji grad i Gradskom uredu za obnovu, izgradnju, prostorno uređenje, graditeljstvo, komunalne poslove i promet na daljnje postupanje.

AD 8. Pitanja i prijedlozi
1.Volonterski centar Zagreb obratio se sa zamolbom za korištenje prostora Mjesnog odbora dva puta godišnje za organiziranje redovne skupštine.
Vijeće jednoglasno odobravaju korištenje prostora te će se obratiti Gradskom uredu zbog dobivanja potrebnih informacija o eventualnoj potrebi službenog reguliranja korištenja prostora u skladu sa zamolbom.

[bookmark: _Hlk98465715][bookmark: _Hlk98465770]2. I. J. D. obratila se Vijeću Mjesnog odbora za informaciju o programima za starije osobe. Vijeće će dati traženu informaciju.

3. XVI gimnazija obratila se Vijeću Mjesnog odbora sa zamolbom za uvrštavanje u prijedlog površina za uličnu umjetnost. Vijeće podržava inicijativu XVI. Gimnazije te će uspostaviti kontakt s ciljem realizacije predloženog projekta kao i zbog suradnje Vijeća Mjesnog odbora s gimnazijom zbog provedbe zajedničkih projekata od šireg javnog značaja za područje Mjesnog odbora knez Mislav.

Sjednica je završena u 19:00 sati.
Zapisničarka: Žarka Rogić

KLASA: 024-08/22-003/374
URBROJ: 251-13-11-22-2
Zagreb, 17. veljače 2022.
								          PREDSJEDNICA
							                 Vijeća Mjesnog odbora
 „Knez Mislav“
[bookmark: _GoBack]								               Žarka Rogić, v.r.
